NaiveNeuron/SloPal huggingface dataset:
Daniš, Zoltán, poslanec NR SR (2014-11-10):
Ďakujem za slovo. Vážený pán Matovič, dovoľte mi povedať zopár poznámok. Znovu ste sa vrátili na úvod schôdze, kde ste predložili svoje „dôkazy“, je to také jednoduché, intervencia Roberta Fica a Enel začne stavať 3. a 4. blok atómových elektrární v Mochovciach, 2-miliardová škoda. Veď vy, pán Matovič, o týchto otázkach nemáte ani šajnu. Šajn často spomínala moja stará mama. Vy nemáte ani šajnu o tom, ako sa pripravujú veľké investície. A pritom nehovorím o atómových elektrárňach, kde sú mimoriadne nároky, hlavne na bezpečnosť. R1, škoda 2,5 mld. Je to pre vás veľmi jednoduché. Vygúglili ste si to, ako ste to povedali. To isté by som mohol zopakovať, vy ani neviete, čo v tej zmluve je, čo je v tej cene, ale suverénne o tom hovoríte. Kto tomu uverí, prosím vás pekne? Pán Matovič, je to od vás naivné, trápne, primitívna demagógia. Pán Matovič, tárate tu, tárate tu celé hodiny. Môj názor je, ide o skutočne neodôvodnený návrh, nehodnoverné až trápne politické divadlo pred komunálnymi voľbami. Ďakujem.
Laurenčík, Milan, podpredseda NR SR (2021-09-29):
Pán poslanec Ján Blcháč s faktickou poznámkou.
Zelník, Štefan, poslanec NR SR (2019-11-28):
Ďakujem pekne za slovo. Pán kolega, vy ste tu spomínali príklady, že znásilnená žena príde na políciu, aby s ňou policajti hneď urobili isté úkony. A toto predsa nerieši, nerieši Istanbulský dohovor. Toto predsa rieši náš Trestný poriadok. Ak sú teda nejaké naozaj problémy v Trestnom poriadku a myslíte si, že ešte by sa to malo vylepšiť, nikto proti tomu nebude namietať. Ale znova zdôrazním, pod rúškom ochrany práva žien sú tam zakomponované články, ktoré nie sú jednoznačne vykladané, o rodovej rovnosti. A mali ste pravdu, budúce voľby budú o tom a rozhodnú o tom občania, či zvíťazí teda liberalizmus so všetkými dôsledkami, a to aj to, že sa zavedie do škôl rodová ideológia, kde sa budú presviedčať deti a budú tam vydávané knihy, že teda nemusí byť dievča a nemusí byť chlapec, ale môže si to ešte rozhodnúť, aby sme ich úplne mýlili a spôsobovali úplnú katastrofu, čo teda ja, mňa to zásadne, mňa to vytáča, aby sme na deti takýmto spôsobom vplývali v tom, v tom zraniteľnom detskom veku. Alebo áno, liberalizmus presadzuje dekriminalizáciu marihuany, drog. No nech sa páči, rozhodnú to občania. Alebo to bude o hodnotovom štáte, o štáte, ktorý bude kresťansko-sociálny, tradičná rodina, ochrana života so všetkým, čo k tomu patrí. Áno, o tom rozhodnú občania a dobre ste to pomenovali. Budúce voľby budú práve o tom, alebo liberalizmus, alebo sociálno-kresťanské napredovanie Slovenskej republiky. Ďakujem pekne.
P. Paška, predseda NR SR: (2009-09-16):
(Hlasovanie.) 138 prítomných, 82 za, 18 proti, 38 sa zdržalo. Sme v treťom čítaní . Otváram rozpravu. Nemám prihlášku. Vyhlasujem ju za skončenú a budeme hlasovať.
Laššáková, Jana, podpredsedníčka NR SR (2012-09-20):
Áno, ďakujem, pán minister. Pán poslanec, chcete položiť doplňujúcu otázku v trvaní dvoch minút? Áno, pán poslanec chce. Nech sa páči. Zapnite pána poslanca.
Bugár, Béla, podpredseda NR SR (2019-06-19):
Nech sa páči, námietka pána poslanca (povedané s úsmevom). Hlasujeme o námietke. (Hlasovanie.) Prítomných 130, za 59, proti 55, zdržalo sa 16 poslancov. Námietka nebola prijatá. Nech sa páči.
Bugár, Béla, podpredseda NR SR (2018-02-14):
Pán poslanec Kecskés.
J. Valocký, poslanec: (2009-06-18):
Cieľom navrhovanej právnej úpravy novelizácie zákona č. 140 o liekoch a zdravotníckych pomôckach je doplnenie ustanovení o poskytovaní lekárenskej starostlivosti. Navrhujú sa úpravy týkajúce sa zásielkového výdaja liekov a zdravotníckych pomôcok, tzv. internetového výdaja liekov a zdravotníckych pomôcok. Navrhujem účinnosť novely zákona od 1. novembra 2009. Návrh zákona si nevyžiada zvýšené nároky na štátny rozpočet a návrh zákona si nevyžiada zvýšené nároky na rozpočty obcí či verejnoprávnych inštitúcií. Skončil som. Ďakujem.
Paška, Pavol, predseda NR SR (2014-11-08):
Jasné. Pán poslanec Poliačik.
Hort, Milan, podpredseda NR SR (2010-08-10):
S faktickými poznámkami na vystúpenie pani poslankyne sa prihlásili celkom piati poslanci: pán poslanec Juraj Blanár, Richard Raši, Viliam Novotný, Dušan Muňko a Ján Mikolaj. Uzatváram možnosť prihlásiť sa s faktickou poznámkou. A slovo má pán poslanec Juraj Blanár, nech sa páči.
Hrnčiar, Andrej, podpredseda NR SR (2017-03-30):
Pán poslanec Galko. Pán poslanec Blaha.
Szalay, Tomáš, poslanec NR SR (2023-12-13):
Ďakujem veľmi pekne. Prejdem to postupne a pána ministra s pánom Muňkom uzavriem na záver v takom executiv summary. Oskar, áno, demografia je, ako hovorím občas, že demografia je sviňa, voči tomu sa nedá brániť, ale neverím, že o štyri roky, lebo tu je taký pozmeňovák, že iba na štyri roky sa budú zvyšovať odvody a potom sa to vráti naspäť. Neverím, že o štyri roky budeme mať dostatok iných zdrojov na to, aby sme kompenzovali ten výpadok, a že teda toto bude síce dočasné navýšenie, ale také, ako bolo dočasné, dočasný pobyt sovietskych vojsk na našom území. Michal Sabo, áno, to mentálne zdravie a dostupnosť mentálneho zdravia, áno, je opomínaná, aj v tom programovom vyhlásení sa tomu až taký veľký priestor nevenuje, ako by sa mal, a treba sa na to viac sústrediť. Braňo Gröhling, ešte jednu, jeden taký dôsledok môže mať toto celé opatrenie, že nám klesne zamestnanosť, pretože, keď nám stúpnu odvody, no tak, hold, v niektorých hraničných prípadoch sa môže prestať oplácať zamestnávať ľudí. Vláda by mala teda chrániť okrem svojich ľudí aj ostatných ľudí. Pánovi Vašečkovi ďakujem teda, snažil som sa to urobiť ako prednášku. Mám, viem to hovoriť aj 40 minút, tú vec, ale snažil som sa to zostručniť. Peťo Stachura, veľmi pekný príspevok a z neho by som chcel premostiť na nejaký, nejaký záver. Veľmi sa mi páčil návrh toho, že poďme urobiť nejakú odbornú skupinu a je to ponuka aj pre pána ministra Kamenického, že poďme urobiť niečo také, ako robí, ako navrhla robiť pani Zuzana Dolinková, prepojiť politické strany, pretože zdravotníctvo tu nie je koaličné ani opozičné. Je to zdravotníctvo, ktoré tu bude fungovať aj o osem rokov, aj o desať rokov a treba nájsť nejakú politickú dohodu, strategickú dohodu o budúcnosti financovania zdravotníctva. Pán Muňko, áno, súhlasím so všetkým, čo ste pove... (Prerušenie vystúpenia časomerom.)
Kosová, Ingrid, poslankyňa NR SR (2024-05-03):
Ďakujem. Vážený pán predsedajúci, vážené pani poslankyne, poslanci, vážení prítomní, v súlade s § 73 zákona o rokovacom poriadku som bola určená za spravodajkyňu k návrhu uvedeného zákona, tlač 256. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Účelom zákona je zmena zloženia rady špeciálneho výchovného zariadenia reedukačných centier a diagnostických centier. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 7. júna 2024 a v gestorský výbor do 10. júna 2024. Prosím, pán predsedajúci, otvorte všeobecnú rozpravu.
Grendel, Gábor, podpredseda NR SR (2021-06-23):
Vážené panie poslankyne, vážení páni poslanci, pokračujeme v popoludňajšom rokovaní štvrtého dňa
32. schôdze Národnej rady Slovenskej republiky, a to prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 18/2018 o ochrane osobných údajov a o zmene a doplnení niektorých zákonov v znení neskorších predpisov. Návrh zákona má parlamentnú tlač 575, návrh na jeho pridelenie na prerokovanie výborom je v rozhodnutí č. 588. Dávam slovo poslankyni Vladimíre Marcinkovej, aby návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov , tlač 575)
Laššáková, Jana, podpredsedníčka NR SR (2012-09-27):
Ďakujem, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne? Nie je tomu tak. Vyhlasujem všeobecnú rozpravu za skončenú. Zrejme pán spravodajca, chcete sa ešte na záver vyjadriť? Pán navrhovateľ, nech sa páči.
Šeliga, Juraj, podpredseda NR SR (2020-04-22):
Pán poslanec Erik Tomáš.
Kollár, Boris, predseda NR SR (2022-06-15):
Súčasne prosím spravodajcu z výboru pre hospodárske záležitosti Petra Vonsa, aby zaujal miesto určené pre spravodajcov. Pán poslanec Vons. Panie poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave. Ďakujem, končím možnosť prihlásiť sa do rozpravy. Skončil som pri bode 6, dobre? (Reakcie z pléna.) Skončil som pri šestke, som to uzavrel. (Reakcie z pléna.) Dobre, dobre, dobre, dobre. Ďakujem, áno, dobre. (Reakcie z pléna.) Tak. Fajn. (Smiech v sále.) Prvý vystúpi v rozprave (povedané so smiechom) pán poslanec Šimko. (Pokračovanie rokovania o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Gašpar, Tibor, poslanec NR SR (2024-02-08):
Budeme hlasovať o bode 347 druhého pozmeňujúceho návrhu poslanca Galka.
Číž, Miroslav, podpredseda NR SR (2014-12-04):
Ďakujem za uvedenie návrhu zákona. Teraz dávam slovo spravodajcovi, ktorého určil navrhnutý gestorský ústavnoprávny výbor. Slovo má pán poslanec Miroslav Kadúc.
Paška, Pavol, predseda NR SR (2014-09-16):
Vážené kolegyne, kolegovia, chcem sa spýtať, či všetci využili svoje právo na tajné hlasovanie. (Súhlasná reakcia pléna.) Vyhlasujem tajné hlasovanie za skončené. A vyhlasujem prestávku až do vyhlásenia výsledkov, keď overovatelia spočítajú hlasy. (Prestávka.) (Po prestávke.)
Mikulec, Roman, poslanec NR SR (2023-12-13):
Ďakujem pekne za slovo. Peťo, veľmi správne si otvoril tému, ktorá je veľmi dôležitá a myslím si, že Robert Fico a jeho vlády sa vyhýbajú tejto téme a správne si poznamenal, že by bolo asi na čase sa zamýšľať nad tým, jak vytvárať pracovné príležitosti pre ľudí žijúcich na Slovensku a nie prioritne dovážať ľudí zo zahraničia. Na druhú stranu, veď oni idú vytvárať ministerstvo športu a to malo tiež stáť nula eur, nemalo to stáť občanov Slovenskej republiky nič, nakoniec sa dozvedáme, že to bude, myslím, 100 miliónov a idú navyšovať počty v štátnej správe, napriek tomu, že každý jeden odborník hovorí o tom, že vláda by mala šetriť najmä tým, aby teda znižovala počty v štátnej správe a šetriť na samej sebe, ale zjavne aj v rámci konsolidačných opatrení navrhnutých touto vládou, toto sa absolútne minulo účinkom. Práve naopak, oni na sebe šetriť vôbec nebudú, na ľudí myslieť, nikdy na nich nemysleli a myslieť na nich asi ani nikdy nebudú. Takisto na tých, ktorí sú nezamestnaní a ktorí by si zaslúžili pracovné príležitosti mať vytvorené na Slovensku, presne ako si poznamenal, pretože do budúcna by nám to vrátili tým, že by produkovali, tým, že by platili dane, tým, že by prispievali do celého systému aj sociálneho, pretože naozaj do budúcna toto na Slovensku bude obrovský problém, ale o tom sme sa v rámci týchto opatrení, ktoré boli predstavené vládou na konsolidáciu, nedozvedeli absolútne nič. Takže ešte raz ti ďakujem za tvoj príspevok, je to veľmi dôležité a verím, že táto téma bude do budúcna otváraná oveľa častejšie.
M. Hort, podpredseda NR SR: (2007-11-28):
Ďalší a ako posledný písomne prihlásený, po vystúpení ktorého sa bude môcť dať prihlásiť do rozpravy ústne, je pán poslanec Jozef Šimko. Nech sa páči.
Danko, Andrej, podpredseda NR SR (2024-09-20):
Ďakujem. Na vystúpenie pána poslanca jedna faktická.
Fořt, Stanislav, poslanec NR SR (2011-07-01):
Pán Paška, vy ste predviedli veľmi čudný pohľad strany SMER na to, čo sú národno-štátne záujmy a ich obhajoba, a na to, čo je prospešná európska integrácia. A boli ste minulé štyri roky vo vláde, mali ste premiéra, mali ste svoje možnosti ovplyvňovať chod euroinštitúcií a zobúdzať euroinštitúcie vtedy, keď dochádzalo k tomu, že nebol plnený Pakt stability. Neplnila ho ani Ficova vláda hneď odo dňa, keď sa prijalo na Slovensku euro. Nekričali ste vtedy, keď Európska centrálna banka brala do svojho portfólia bondy krajín, ktoré boli v špekulatívnom pásme. V Lisabonskej zmluve máme zakázané bail-outy, to sú proste dohody, ktoré sa tu dlhé roky nečinne, bez toho, aby k tomu európske inštitúcie zaujali taký postoj, aký zaujať majú, diali s vaším súhlasom. A potom, hovoríte o európskej integrácii. Európska integrácia je o tom, aby sa tieto dohody dodržiavali, lebo práve nedodržiavanie týchto dohôd spôsobuje rozvrat európskej integrácie a narúša jej integritu. Aj dnešný problém Grécka, do ktorého sme sa dostali a ktorý musíme dnes riešiť a pri ktorom musíme hľadať zlé riešenie, vyberať zlé riešenie z tých, ktoré nám už dneska zostali, je len výsledkom tejto nečinnosti, ktorej ste vy boli nielen svedkom, ale aj priamo dejateľom. Takže keď hovoríte o ochrane národno-štátnych záujmov, tak sa pozrite na svoje hlasovanie spred roka a pomyslite na to, čo sa odvtedy zmenilo, a pomyslite na to, čo ste štyri roky robili, keď ste mali burcovať orgány Európskej únie. Ďakujem. (Potlesk.)
Pellegrini, Peter, predseda NR SR (2015-05-14):
S reakciou na faktické poznámky pán poslanec Hlina.
Pellegrini, Peter, predseda NR SR (2015-11-11):
S reakciou na faktickú pani poslankyňa Mezenská.
Drobný, Stanislav, poslanec NR SR (2019-06-25):
Ďakujem za slovo. Stando, myslím, že si to našim kolegom z SaS zrozumiteľne vysvetlil a na názorných príkladoch ukázal, kam siaha ich tzv. odbornosť, ktorou sa tu akože prezentujú. Poukázal si aj na odlišný uhol pohľadu, na pojem „zdravý rozum“. Ich liberálne vnímanie a prezentovanie pojmu „zdravý rozum“ sa pre väčšinovú časť rozumnej spoločnosti javí ako „zbohom, zdravý rozum“. Ďakujem.
M. Číž, podpredseda NR SR: (2008-09-09):
(Akt sľubu poslanca.)
Laurenčík, Milan, podpredseda NR SR (2021-03-18):
Ďalšia faktická poznámka – pán poslanec Marián Saloň, nech sa páči.
Laššáková, Jana, podpredsedníčka NR SR (2012-12-18):
Na vystúpenie pána poslanca s faktickou poznámkou pán poslanec Poliačik. Končím možnosť prihlásiť sa s faktickými poznámkami. Nech sa páči, pán poslanec Poliačik. A pán poslanec Gál, dobre.
Hrnčiar, Andrej, podpredseda NR SR (2017-02-02):
Takže poprosím overovateľa, aby prečítal a vyhlásil teda výsledky tajnej voľby.
P. Paška, predseda NR SR: (2008-02-06):
(Hlasovanie.) 137 prítomných, 134 za, 3 sa zdržali. Konštatujem, že sme pridelili návrh zákona výborom a určili lehoty na prerokovanie. Posledné bude hlasovanie v prvom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnenie niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov. Je to tlač 516. Pán poslanec Madej, nech sa páči, uveďte hlasovanie.
P. Paška, predseda NR SR: (2008-05-15):
Budeme pokračovať, vážené pani poslankyne, páni poslanci, v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení zákona č. 555/2004 Z. z. Pán predseda výboru pre pôdohospodárstvo, pán poslanec Slabý uvedie hlasovanie.
Zmajkovičová, Renáta, podpredsedníčka NR SR (2012-07-31):
Pán poslanec Mihál.
Žiga, Peter, podpredseda NR SR (2024-04-24):
Pán poslanec Dostál.
Kuriak, Milan, poslanec NR SR (2023-05-17):
Ďakujem aj za trpezlivosť. Zabudol som si kartu. Kolega Tomáš, áno, včera sme mali stretnutie, ja si myslím, že sme si tam vypovedali veci, hlavne som bol ja z tých, ktorý som vás počúval, boli ste tam v drvivej prevahe. Tie vaše argumenty, ktoré ste tam spomínali, tak naozaj nemali opodstatnenie, nemali opodstatnenie a týmto mojím pozmeňujúcim návrhom žiadnu katastrofu nevytvorím, ja si aj po včerajšom stretnutí dneska, dosť veľa času som obetoval, ako telefón bol niektoré obdobia veľmi horúci, lebo naozaj ja tu predkladám iba zákony a tie, ktoré som tu predkladal alebo pozmeňujúce, tak vždy pri plnej zodpovednosti a opäť mi potvrdili, že tým pôvodným návrhom zákona, áno, pripustili aj tú drobnú zmenu, ktorú som požiadal včera, aby ste mi poslali. Ale v konečnom dôsledku bolo, nič týmto neohrozuješ, nič sa nemení, tie orgány budú naďalej rozhodovať, všetko zostáva tak, ako bolo doteraz, iba sa mení, mení sa obdobie o 15 dní dlhšie. Nič sa nemení. A keď si spomínal otvorené chodníky v Tatrách, áno, spomínal si Tatry, povedz mi jeden chodník napríklad v Roháčoch. Jeden jediný chodník, keď, hovorím to preto, keď si spomenul Tatry. Áno, a to je práve zvláštne. Tatry. Čo by mali mať omnoho vyšší stupeň ochrany, tam sú tie chodníky otvorené. To je práve to. Na jednom území, v jednej krajine. Jak je možné, že v Tatrách sú otvorené a cez horizont na druhej strane tam nie sú otvorené? Povedz mi jeden jediný chodník v Západných Tatrách v Roháčoch, ktorý je otvorený. V Oraviciach, Juráňová dolina, ak poznáš Oravice, tam je napríklad, tá je otvorená od 1. mája a aj na základe... (Prerušenie vystúpenia časomerom.)
Hrnčiar, Andrej, podpredseda NR SR (2016-09-08):
Ďakujem. Nech sa páči, pán poslanec Kollár.
Danko, Andrej, podpredseda NR SR (2023-11-15):
Viete čo, spoznávame sa, ja sa vám ospravedlňujem, dobre, ako to, tom, nenapadlo vôbec. Nech sa páči, ospravedlňujem sa ešte raz, dobre?
Bugár, Béla, podpredseda NR SR (2011-05-26):
Na vystúpenie pána poslanca s faktickou poznámkou pani poslankyňa Blahová. Končím možnosť sa prihlásiť. Nech sa páči, pani poslankyňa.
P. Paška, predseda NR SR: (2009-02-10):
(Hlasovanie.) 133 prítomných, 129 bolo za, 4 nehlasovali. Národná rada vyslovila súhlas so skráteným legislatívnym konaním o návrhu zákona. Pán poslanec Ďuračka uvedie hlasovanie o návrhu uznesenia k návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov . Je to tlač 956.
Andrejuvová, Anna, poslankyňa NR SR (2021-02-24):
Ešte prečítam návrh, návrh uznesenia. Návrh uznesenia Národnej rady Slovenskej republiky z 24. februára 2021 k informácii Mandátového a imunitného výboru Národnej rady Slovenskej republiky o nastúpení náhradníka na uprázdnený mandát poslanca Národnej rady Slovenskej republiky. Národná rada Slovenskej republiky berie na vedomie: 1. že podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov mandát poslanca Národnej rady Slovenskej republiky Ľubomíra Petráka sa uprázdnil dňa 20. februára 2021 jeho úmrtím; 2. podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov a podľa § 10 ods. 1 a 2 písm. e) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky svojím rozhodnutím č. 426 z 24. februára 2021 vyhlásil nastúpenie náhradníka podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky zo dňa 29. februára 2020. Za stranu SMER – sociálna demokracia nastupuje dňom 24. februára 2021 náhradník Ing. Augustín Hambálek, narodený 16. júla 1957, bytom Trnava; 3. informáciu Mandátového a imunitného výboru Národnej rady Slovenskej republiky o nastúpení náhradníka na uprázdnený mandát poslanca Národnej rady Slovenskej republiky. Ďakujem, skončila som.
B. Bugár, podpredseda NR SR: (2005-06-30):
Pani poslankyňa, nech sa páči, môžete položiť doplňujúcu otázku.
Jurík, Beáta, poslankyňa NR SR (2023-12-18):
Ďakujem pekne. Marek, ďakujem ti za tvoj príspevok, v ktorom si okrem iného hovoril aj o absencii dát. Nuž, ja som teda nejaké dáta hľadala a konkrétne ma veľmi zaujalo porovnanie členských štátov Európskej únie a teda toho, koľko míňajú jednotlivé vlády na rekreáciu a šport, a v analýze z roku 2020 EÚ, teda konkrétne Eurostat vyčíslil, že v roku 2018 vynaložilo 27 členských štátov EÚ na rekreáciu a šport 50,7 mld. eur verejných výdavkov. Celkové výdavky verejnej správy na rekreáciu a šport v Európskej únii zostali relatívne stabilné, ako bol percentuálny podiel celkových výdavkov od začiatku časového radu v roku 2001. Čerstvejšie dáta síce ešte nemáme a tieto sú teda spred pandémie a môžme si myslieť, že teda niečo sa zmenilo, ale zároveň je potrebné dodať, že v posledných rokoch bol viditeľný mierny pomalejší nárast podielu na celkových výdavkoch. Avšak čo je zaujímavé, sú vlastne tie sumy, ktoré vynakladajú vlády EÚ do rekreácie a športu a ktoré sa dajú uviesť aj do perspektívy vzhľadom na počet obyvateľov alebo obyvateliek každého štátu. A tieto nám hovoria, že v šiestich členských štátoch EÚ je táto suma vyššia ako 200 eur. Konkrétne sa jedná o Luxembursko – 500 eur na obyvateľa, Švédsko – 254, Fínsko – 226, Francúzsko – 204, Holandsko – 202, Dánsko – 201. Naproti tomu tie najnižšie výdavky nájdeme v Bulharsku, len 11 eur, Rumunsko – 30 eur a potom Slovensko – 31 eur. No a my namiesto toho, aby sme sa snažili tieto čísla dobehnúť, aby sme skutočne investovali do športu, do ľudí, no najmä ako si ty hovoril, Marek, do mladých ľudí a do detí, ideme tie peniaze vliať síce do ľudí, ale do tých „našich“ na ministerstve a na ďalších funkciách. (Potlesk.)
Laššáková, Jana, podpredsedníčka NR SR (2013-05-30):
Na vystúpenie pána poslanca s faktickými poznámkami dvaja páni poslanci, pán poslanec Hraško a pán poslanec Kuffa. Končím možnosť prihlásiť sa s faktickými poznámkami. Pán poslanec Hraško, nech sa páči.
Hrnčiar, Andrej, podpredseda NR SR (2019-04-05):
Pán poslanec Heger.
Hrnčiar, Andrej, podpredseda NR SR (2018-09-13):
Chce zaujať stanovisko spravodajca? Nie je tomu tak. Prerušujem rokovanie o tomto bode programu. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov . Návrh zákona má parlamentnú tlač 1099. Návrh na jeho pridelenie na prerokovanie výborom je v rozhodnutí č. 1152. Dávam slovo poslancovi Radovanovi Balážovi, aby návrh zákona uviedol.
Hladký, Pavol, poslanec NR SR (2011-12-02):
Vážený pán minister, vážený pán predsedajúci, kolegyne, kolegovia, ja nebudem dlho rozprávať, iba pár myšlienok k predkladanému materiálu. Je symbolické, že v tomto období, kedy vrcholí hračkárska sezóna, prichádzame s návrhom, s vládnym návrhom zákona. Ja by som, ak by som ho mohol zhrnúť jedným slovom, mohol by som povedať konečne. Konečne je tu materiál, ktorý jasne a transparentne popisuje pravidlá; pravidlá pre výrobu, obchod, spotrebu aj kontrolu. A konečne je tu jeden ucelený dokument, ktorý je v prvom rade určený pre spotrebiteľa a v druhom rade, samozrejme, aj pre tých, ktorí hračky vyrábajú, ktorí s nimi obchodujú a ktorí, vlastne ďalší segment sú tí, ktorí majú tento segment trhu kontrolovať. Takže ja z môjho pohľadu človeka, ktorý v tomto segmente dlhé roky pracoval, chcem vyjadriť podporu tomuto vládnemu návrhu zákona a požiadať všetkých takisto o podporu. Ďakujem pekne.
Lengvarský, Vladimír, minister zdravotníctva SR (2021-11-10):
Ďakujem pekne. Vážený pán predseda, ja budem iba v krátkosti sa snažiť povedať niekoľko slov aj na diskusiu, ktorá tu bola. Škoda, že tu nie je pán poslanec Kočiš, vyslovil peknú vetu, že hazardujeme so životmi. Myslím si, že jediný, kto tu hazarduje so životmi, je táto padivná strana, ktorá odhovára ľudí k očkovaniu a výsledok vidíme taký, aký je teraz. (Potlesk.) A je možné, že zdravotnícky systém aj na základe takýchto správ, ktoré sú medzi ľuďmi rozšírené, a takýchto dezinformácií skolabuje. A potom len veľmi krátko. Pán poslanec Baška, my sa poznáme dlhé roky a môžte povedať niekoľko svojich zážitkov aj so skrachovaním nemocníc vo vašom kraji, ktoré sa udialo tiež. Bolo to za minulej vlády a nikto tomu nezabránil, skrátka stalo sa to. A bude to pokračovať ďalej, dokiaľ v tom neurobíme systém. A myslím si, že takisto stabilizácia personálu, ktorá tu niekoľkokrát bola povedaná, áno, najprv musíme tým ľuďom zaplatiť, o tom ešte bude reč, bude otázka štátneho rozpočtu za chvíľu na programe, no a potom musíme tým ľuďom vytvoriť zodpovedajúce pracovné prostredie. Takže ja v tejto chvíli iba toľko. Verím tomu, že zákon prejde do ďalšieho čítania a budeme môcť hovoriť konkrétne, s konkrétnymi poslancami, s konkrétnymi obcami, s konkrétnymi nemocnicami a s riaditeľmi a tak ďalej, ako sa to deje už teraz. Ďakujem.
A. Belousovová, podpredsedníčka NR SR: (2009-04-23):
Pán poslanec Jarjabek, máte slovo.
J. Tkáčová, poslankyňa: (2009-10-22):
Všetci sme dostali tieto návrhy, ktoré sú spracované pre banský zákon, stavebný zákon. Nikto ste si ich nechceli osvojiť. Tak mi tu nehovorte o vašej úprimnej snahe, pretože tá snaha akosi stráca úprimnosť v tom, že petícia sa nedostala na rokovanie parlamentu. Zrazu nevieme za mesiac spočítať 100 000 hlasov. Neverím tomu. Neprajete si, aby sa o tejto otázke teraz, v tomto čase hovorilo. Moje riešenie je presne to, ako je vaše riešenie, len vaše riešenie je v banskom zákone, ja som vybrala na to formu osobitného zákona, pretože ja v ochrane životného prostredia kompromisy neberiem. Tak ako pán Pelegrini sa nás tu snažil presvedčiť, že však jeden ropovod cez Žitný ostrov to je jeden len maličký kompromis medzi životným prostredím a ekonomickými záujmami. Ale ja toto neberiem. Ten zákon, hoci opozičný, dáva jasný signál ľuďom, že nie, jednoducho uránová baňa pri meste nebude. Pani Košútová, hoci som hovorila len o Košiciach, keby ste si zákon boli pozreli, tak sa volá zákon o zákaze ťažby uránu na území Slovenska, čiže aj v Trenčianskom kraji, kde tiež máte ložiská, kde sa vás to môže dotknúť. Čiže, nechránim tým len Košičanov, ale chránim všetkých občanov, snažím sa chrániť, lenže vy o to nemáte záujem. Mohol by byť zákon vo výbore, keby ste zaň zahlasovali v prvom čítaní a mohli by sme sa v druhom čítaní o ňom baviť aj s odborníkmi, aj s každým, s kým chcete. Ale nie ste ochotní, nie ste pripravení ho podporiť a mňa to strašne mrzí, lebo skutočne z mojej strany to nie je politika. A, pán Jánoš, viete, rozprávate o kompetentných úradníkoch na krajských úradoch. Dovoľte mi zasmiať sa. Tak zažili sme to v priamom prenose vo výbore pre životné prostredie, keď k nám chodili obhajovať skládku v Pezinku, ktorá napriek tomu, že nie je v územnom pláne, dneska stojí. A je len otázkou času, kedy ju znova títo vysokoerudovaní odborníci povolia. Tak prosím vás, nerobte z toho cirkus. Ďakujem. (Potlesk.)
Mizík, Stanislav, poslanec NR SR (2017-06-14):
Ďakujem za slovo. Pán Budaj, ešte aj v rokovaní o Ústave pamäti národa a jeho predsedovi musíte vsunúť prezidenta a jeho šialené reči o extrémizme. Čo to má spoločné s týmto rokovaním? Čo tu vsúvate prezidenta, ktorý nie je prezidentom všetkých Slovákov? Dokázal to po voľbách, keď neprijal zástupcu 200-tisíc voličov. Nie je prezidentom všetkých Slovákov. Aj internetové diskusie to dosvedčujú. Bežný výraz v debatách pre neho je „sluha Sionu“. Nie je to môj výraz, je to výraz internetu. Aj minule v Bystrici držal taký plagát jeden demonštrant. Ďakujem za slovo.
M. Číž, podpredseda NR SR: (2007-10-29):
Slovo má pán poslanec Novotný.
B. Bugár, podpredseda NR SR: (2004-03-09):
(Hlasovanie.) Prítomných 133 poslancov, za 21, proti 84, zdržalo sa 28 poslancov. Konštatujem, že body 10 a 23 zo spoločnej správy sme neschválili.
Kotleba, Marek, poslanec NR SR (2020-04-28):
Ďakujem pekne za slovo. Samozrejme, my, ako bolo aj povedané, naša strana podporí každý jeden dobrý návrh. Čiže ak by sa vám aj toto naozaj podarilo v tých číslach, ako ste spomenuli, tak my určite budeme za. A musíme brať aj to, že šport je aj prevencia patologických javov. Na to sa niekedy veľmi zabúda, lebo tie športoviská z minulosti, a nebol to, samozrejme, len hokej, futbal, tenis a tak ďalej, ale bolo to aj zápasenie a podobné športy, džudo, ktoré nám priniesli naozaj úspechy na medzinárodnej scéne, a vedeli, vedeli sa presadiť vo svete. Tak aj na takéto športy nie je treba zabudnúť. A ďalšia vec, že ja robím do tých športov dosť, či to je aj hokej, alebo aj prípravy, aj úpolové športy a tak ďalej, a vidím, že veľakrát aj v tom hokeji to nie je jednoduché sa presadiť tej mládeži. A je to o tých peniazoch a veľakrát v prvých, druhých útokoch hrajú naozaj iba tie deti, ktorých rodičia na to majú, a toto sa mi naozaj veľmi nepáči. Čiže ak by sa vám podarilo naozaj takéto peniaze presadiť a vedelo sa to využiť, my, samozrejme, sme za a podporíme každý jeden dobrý návrh. Ďakujem pekne.
Csicsai, Gabriel, poslanec NR SR (2014-07-03):
Ďakujem. Takže som rád, že sa otvorila táto téma, len škoda, že sa to nekonzultovalo trošku predtým. Neni mi úplne jasné, že či sa jedná o podporu len čisto obyvateľstva, ale aj sčasti, alebo aj poľnohospodárov. Zníženie DPH na potraviny má opodstatnenie hlavne v hraničných oblastiach, kde najmä Poľsko, Maďarsko, Česko, myslím si, že 20 % obyvateľstva chodí tam nakupovať presne kvôli tomu, lebo tie potraviny tam sú oveľa lacnejšie. Zároveň nemôže to byť ako jediná, jediný nástroj, ako zvýšiť kúpyschopnosť obyvateľstva. Tomu by mali nasledovať niektoré opatrenia, aby zvýšila sa efektivita produkcie, a nielen ako samotného DPH. Ale v každom prípade, dobre, že sa otvorila táto téma. Podľa mňa treba sa tomu venovať oveľa hlbšie, lebo je to oveľa vážnejšia téma, ako sa zdá na prvý pohľad.
Brocka, Július, poslanec NR SR (2013-04-16):
Pán minister, nezačali ste dobre. Nezačali ste dobre, naozaj. Vaše vystúpenie skončilo tým, že aby sme sa neprekárali v štatistike, a pritom väčšina vášho vystúpenia bola prekáraním sa o štatistike. Ja si myslím, že podstatou tohoto stretnutia, tejto schôdze, malo byť niečo iné, že ste sa mali zaoberať súčasnosťou, resp. budúcnosťou, že aké opatrenia chcete predložiť, aby nezamestnanosť na Slovensku klesala a bola nižšia. A keď som počul, že vašou prioritou je boj s nelegálnou prácou a čo všetko sa chystáte v súvislosti s tým urobiť, ako tie komandá, teda tie personálne opatrenia chystáte, prípadne aké budú pokuty, tak na mňa zrazu fúkol studený vietor. Pán minister, naozaj, pamätáte si tú rozprávku z detstva, že vietor súťažil so slnkom a vadili sa, že kto je z nich silnejší. A chceli si zmerať sily, tak videli jazdca na koni, že kto ho skôr vyzlečie z kabáta. A ten vietor fúkal, fúkal, fúkal, ale veru sa mu to nepodarilo. A keď zasvietilo slniečko, tak ten jazdec sa vyzliekol aj sám. Pán minister, ja som sa pokúsil o istý obraz, naozaj vám poradiť, nefúkajte toľko. Nestrašte ľudí, zmeňte taktiku, začnite viac zohrievať ako slnko a uvidíte, ako vonku, že budete úspešnejší vy aj v boji s nezamestnanosťou.
Figeľ, Ján, podpredseda NR SR (2013-10-18):
Ďakujem pekne aj ja. Nech sa páči, zaujať miesto pre navrhovateľov. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Kolesíkovi.
Heger, Eduard, predseda vlády SR (2022-12-01):
Samozrejme, možno pre informáciu, zaregistroval som takéto hlasy. Úprimne poviem, že posledné týždne som sa venoval práve stabilizácii personálu, takže nemal som možnosť sa hlbšie s tým oboznámiť. Treba však povedať dve veci. Prvá, že ten investičný dlh na štátnych nemocniciach je vyše 2,5 mld. celkovo a my len 1,5 mld. dávame a to ide aj na hospice, čo som nespomenul, a podobnú dlhodobú starostlivosť. Takže celkovo okolo 900 mil. ide na nemocnice, takže ostáva tam stále vyše jednej miliardy ešte investičný dlh, ktorý by sme potrebovali, ale to je beh na dlhú trať a budeme potrebovať na to hľadať finančné prostriedky, či už v Operačnom programe Slovensko, ktorý tiež medzi prvými krajinami v Európskej únii, v prvej šestke sa podarilo práve Slovensku schváliť, no a samozrejme, aj v štátnom rozpočte, ale určite sa teda tomuto povenujem. A poznáte ma, ja som človek spolupráce, takže ak tam došlo k nejakému, nejakej, nejakej konkrétnej veci, tak sa na to veľmi rád pozrem, aby sme akúkoľvek krivdu odstránili, pretože to určite nie je cieľom. Ako som povedal, je veľmi dôležité, aby peniaze z plánu obnovy boli využité vo verejnom záujme do posledného eura. Takže určite tomu budem venovať pozornosť v najbližších, najbližších dňoch a týždňoch. Ďakujem veľmi pekne.
B. Bugár, podpredseda NR SR: (2003-09-23):
Pán poslanec Mikloško.
Truban, Michal, poslanec NR SR (2023-12-14):
Ďakujem, pán predseda, pekne za slovo. Taktiež ďakujem Natálii za veľmi kvalitný príspevok a ktorý vzišiel aj zhodou náhod vhod, pretože si rozprávala o ministerstve športu a sedí tu aj pán predseda Andrej Danko, tak nech sa môže trošku zapojiť do rozpravy, aby sa nenudil. A tam asi nemusíme rozoberať, že jednoznačne to je politická objednávka strany SNS na to, aby vzniklo takéto ministerstvo v rámci konsolidácie. Idú na to obrovské milióny, ktoré keby naozaj vládna koalícia chcela konsolidovať, tak by ich nemíňala na niečo podobné a presne, ako si povedala. Ja sa dotknem ešte aj druhého rozmeru, ktorý tiež má spoločné s niečím s pánom Andrejom Dankom, a to je práve aj vplyv konsolidačného balíka na podnikateľské prostredie, lebo ja si pamätám, ako sme, a už som to tu viackrát hovoril, boli spoločne na viacerých podnikateľských aj verejných diskusiách, kde sme sľubovali podnikateľom, že pripravíme, pokiaľ bude naša, pokiaľ sa dostaneme do vlády, pripravíme také opatrenia, ktoré im pomôžu, či už to bolo zvýšenie limitu platby DPH pre živnostníkov, alebo toľko rozoberané zníženie daňovo-odvodového zaťaženia. My sme sa, žiaľ, do vlády nedostali, ale dostala sa tam strana SNS aj strana pána Danka a je vo vláde, ktorá robí presný opak. Je vo vláde, ktorá prináša také opatrenia, ktoré zvyšujú náklady a zvyšujú dane našim podnikateľom, zvyšujú dane aj tým najmenším živnostníkom a vôbec nepomáhajú podnikateľskému rastu, čo vtedy ja som vnímal akože zaujímavý prísľub, a myslím si, že všetci tí podnikatelia nám aj vtedy verili, aj sa z toho tešili, čo sme rozprávali, či už ja, alebo pán Šaško, alebo aj pán Andrej Danko. Ale ako je zvykom, po voľbách už je všetko iné a... (Prerušenie vystúpenia časomerom.)
Heger, Eduard, poslanec NR SR (2018-10-23):
Ďakujem pekne, pán predsedajúci. V rozprave vystúpil jeden poslanec. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-09-09):
Päťminútová prestávka do 17.50 hodiny. (Prestávka.) (Po prestávke.)
Figeľ, Ján, podpredseda NR SR (2014-04-03):
Chcete reagovať, pán poslanec? Nech sa páči, pán Hlina.
Takáč, Richard, poslanec NR SR (2021-09-29):
Ďakujem veľmi pekne za slovo. Áno, SMER – sociálna demokracia bol vždy proti privatizácii, a preto sme aj podnikli aj kroky a som veľmi rád, že sa nám podarilo zobrať do rúk štátu späť Gabčíkovo, matku SPP. To sú jednoznačné kroky vždy vlád SMER-u – sociálna demokracia, nie postoja liberálnej SaS-ky, ktorá má úplne iný pohľad, ako som povedal, všetko predať, nič nenechať vo vlastníctve štátu, všetko budú súkromníci a voľný trh všetko vyrieši. Realita, pán kolega Suja, nie je o 800-900 kamiónov, ale 1 200 kamiónov momentálne, bohužiaľ, toto je realita. A, pán Kremský, áno, však zas sme sa dozvedeli, že za to môžeme my, tak ako som povedal, však vy nič iné neviete a ja som skoro od vás ako predsedu hospodárskeho výboru očakával kroky, ktoré ide vaša vláda aj vy ako predseda výboru podniknúť na to, aby nielen tu nejaké vaše prepočty 7-8 %, či koľko to tu rozprávate, však si pozrite analýzy, kde hovoria o 15, 20, niekto hovorí až o 25 %. A to je také aj typické pre vás, že solár, fotovoltaika, ale však som to povedal, povedali to tu už viacerí, však to bolo za vás 2010 – ´12, váš minister za SaS-ku podpísal viac ako 60 % povoleniek, pre Boha živého! To ako, to je neskutočné. To tá tabuľa je čierna a vy sa na ňu pozeráte, že je žltá. Toto je váš postoj. Ďakujem veľmi pekne.
Solymos, László, poslanec NR SR (2011-12-08):
Ďakujem pekne. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 130, nehlasoval 1. Konštatujem, že sme tento návrh schválili. Vážené pani poslankyne, vážení poslanci, vyčerpali sme všetko hlasovanie na dnešnú 17.00 hod., ktoré sme mali, a budeme pokračovať. Ďalším bodom programu je prvé čítanie o návrhu poslancov, skupiny poslancov na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve, školskej samospráve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl, školských zariadení v znení neskorších predpisov. Návrh zákona je uvedený ako tlač 720, návrh na jeho pridelenie na prerokovanie výborom je v rozhodnutí č. 750. (Ruch v sále.) Dávam slovo poslancovi Richardovi Vašečkovi, aby sa, aby za skupinu poslancov návrh uviedol. (Neutíchajúci ruch v sále a prerušenie vystúpenia predsedajúcim.) Vyhlasujem dvojminútovú prestávku, aby sa v sále poslanci ukľudnili, prípadne tí, čo chcú odísť, odišli, aby mohol pán poslanec predniesť tento návrh zákona. (Dvojminútová prestávka.)
Záhumenský, Marian, poslanec NR SR (2014-05-16):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Gestorský výbor odporúča hlasovať spoločne o bodoch 1 až 3, 5, 6, 9, 10, 12 až 15, hlasovať spoločne s odporúčaním gestorského výboru schváliť.
Viskupič, Marián, poslanec NR SR (2020-11-05):
Pán predsedajúci, dajte, prosím, hlasovať o tom, že Národná rada prideľuje predložený návrh zákona v zmysle doplňujúceho návrhu pani poslankyne Zemanovej na prerokovanie Výboru Národnej rady Slovenskej republiky pre pôdohospodárstvo a životné prostredie.
M. Hort, podpredseda NR SR: (2008-10-23):
Pán poslanec Róbert Madej, nech sa páči.
Mikloš, Ivan, podpredseda vlády a minister financií SR (2010-10-13):
Ďakujem pekne. Vážený pán podpredseda, vážené panie poslankyne, vážení páni poslanci, vládny návrh zákona upravuje osobitné nakladanie s majetkom štátu využívaným na účely koncesie. Koncesionár bude oprávnený užívať koncesný majetok len v rozsahu práv a povinností dohodnutých v koncesnej zmluve na uskutočnenie stavebných prác alebo v koncesnej zmluve na poskytovanie služby. V koncesnej zmluve dohodnutý rozsah práv koncesionára ku koncesionárskemu majetku nebude môcť prekročiť práva dané zákonom. Návrh tohto zákona flexibilne reaguje na rôznorodé potreby praxe pri dodržiavaní pravidiel štátnej pomoci. Ďalším účelom navrhovanej úpravy je zníženie administratívnej náročnosti a zefektívnenie nakladania s majetkom štátu. Nanovo sa ustanovujú niektoré hraničné sumy pri nakladaní s majetkom štátu a výška sankcií za nedodržanie pravidiel nakladania s majetkom štátu. Ďakujem za pozornosť.
P. Hrušovský, predseda NR SR: (2004-05-26):
(Hlasovanie.)  141 prítomných, 75 za návrh, 66 proti. Návrh zákona sme schválili do druhého čítania . Prosím ďalší návrh.
Burian, Jozef, poslanec NR SR (2017-02-01):
Ďakujem. Vážený pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní vzhľadom k tomu, že poslanci nepodali žiadne pozmeňujúce a doplňujúce návrhy. Poprosím, dajte hlasovať.
Zemanová, Anna, poslankyňa NR SR (2017-12-05):
Pán minister, teda už v akom zúfalstve musíte byť, keď vyťahujete na predsedu SaS Sulíka predaj pozemku v roku 2005, kedy ešte vôbec nebol v politike a strana SaS ešte ani neexistovala. K tomu predaju pozemkov vo Vajnoroch treba povedať, je to na jeho stránke zverejnené, že predaj pozemku najprv išiel cez realitné kancelárie, na ktorých sa nikto neprihlásil. Až následne, následne spoločnosť OLO vypísala tender v siedmich novinách a prihlásilo sa 18 firiem a medzi nimi aj Fax Copy, áno, kde bol v tom čase Sulík 48-percentný spoluvlastník, avšak táto spoločnosť predložila najvyššiu sumu, a preto aj spoločnosť OLO jej to predalo. Prečo o tom hovorím? Je to z toho dôvodu, že tento pozemok bol vyhlásený za nadbytočný, bol to pozemok vo Vajnoroch, kde mala byť postavená, recyklačný dvor a v tom čase, ja ako starostka Vajnor, sme sa ostro postavili proti tomuto zámeru spoločnosti OLO, aby vo vstupe do Vajnor do pamiatkovej zóny bol vybudovaný recyklačný dvor. Z toho dôvodu sa tento pozemok pre spoločnosť stal nadbytočný, a preto došlo k jeho predaju. Ako som sa naďalej dočítala v informáciách, ktoré zverejnil pán Sulík, spoločnosť Fax Copy po 13 mesiacoch, kedy tam chcela najskôr postaviť svoje sídlo, tak nakoniec z tohto zámeru zišlo a majetok predalo, predalo ho so ziskom nejakých 20 %. Vy ste tu hádzali miliónmi, lenže v roku 2005 tie milióny boli v slovenských korunách, čiže ten predaj pozemku, ktoré získalo majetku, do majetku vlastne OLO peniaze, bolo v hodnote asi 1,2 mil. eur. Čiže žiadne veľké milióny v takej hodnote, ako ste tu vy spomínali. Takže len toľko, aby toto bolo na správnej miere... (Prerušenie vystúpenia časomerom.)
Lučanský, Adam, poslanec NR SR (2024-06-12):
Pán predsedajúci v rozprave nevystúpil žiadny poslanec, môžeme pristúpiť o bodoch zo spoločnej správy. Prosím, dajte hlasovať o bodoch zo spoločnej správy 1 až 4 spoločne s návrhom gestorského výboru schváliť.
Mizík, Stanislav, poslanec NR SR (2018-02-13):
Ďakujem za slovo. No, Natália, je to strašná tragédia. Je to už druhý zákon, čo kopíroval náš zákon a oni zaň nehlasovali. Osobne si nemyslím, že takéto nápady by mal z ich klubu napríklad pán Fecko či pán Sopko. Myslím si, že toto dokáže spískať iba a jedine patologický šialenec z Trnavy, čo sa pred chvíľou prejavil vo svojom prejave, pred chvíľou v plnej kráse počas svojho apokalypticko-šialeneckého prejavu. Ďakujem za slovo.
Pčolinský, Peter, podpredseda NR SR (2023-06-27):
Pán poslanec Mazurek.
M. Kotian, poslanec: (2009-02-11):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o tom, že návrh zákona nebude mať dopad na štátny rozpočet, rozpočty obcí alebo vyšších územných celkov, iné verejné financie, nebude mať dopad na hospodárenie podnikateľskej sféry a iných právnických osôb ani na životné prostredie a na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky problematika návrhu zákona je upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 901 zo 14. januára 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 8. apríla 2009 a v gestorskom výbore do 14. apríla 2009. Pani podpredsedníčka, prosím, otvorte všeobecnú rozpravu.
M. Hort, podpredseda NR SR: (2008-05-16):
Chcem by som vás informovať... (Reakcia z pléna.) Áno. Chcel by som vás informovať, skôr ako preruším rokovanie 21. schôdze do utorka rána do 9.00 hodiny, chcem vás informovať o programe, ktorý bol dohodnutý na poslaneckom grémiu, ako budeme ďalej postupovať v utorok ráno. Čiže schôdza bude pokračovať v utorok ráno, ale bude pokračovať zvolanou mimoriadnou 22. schôdzou, ktorá bude riešiť vládny návrh zákona, ktorým sa mení a dopĺňa zákon Slovenskej národnej rady č. 333/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov, ktorý sme dostali dnes ako tlač 630. Bude to prvé čítanie tohto zákona na základe požiadavky koaličných poslancov. Takže v utorok ráno začíname o 9.00 hodine. Keď sa skončí mimoriadna schôdza, resp. prvé čítanie o tomto zákone, tak bude nasledovať, a to by som dával do pozornosti všetkým, lebo nie všetci ste tu boli, keď sa skončilo grémium, bude nasledovať vládny návrh zákona o výchove a vzdelávaní, to znamená tzv. školský zákon, o zmene a doplnení niektorých zákonov, to je tlač 560. Po ňom bude nasledovať ďalší zákon z dielne ministra školstva pána Mikolaja, to je tlač 549, to je o podpore výskumu a vývoja. A po nich bude nasledovať to, čo ešte nemáme odrokované z 21. schôdze, to znamená správa o činnosti verejného ochranu práv, ďalej správa o stave vysielania Slovenskej republiky, o činnosti Rady pre vysielanie a retransmisiu za rok 2007, správa mandátového výboru. Potom predposledným bodom bude návrh pani poslankyne Zmajkovičovej a pána poslanca Kovačócyho, to je doplnený alebo novelizovaný stavebný zákon. A ako posledný bod bude pokračovať, bude prerokovaná správa o výsledkoch preverenia činnosti spoločnosti Veriteľ za celé obdobie jej existencie, to je tlač 586. Čiže takto budeme postupovať budúci týždeň. Poprosím tých, ktorí majú informáciu z minulého zasadnutia grémia a z dohôd, ktoré už dnes nie sú pravdivé, resp. sú novelizované, že školský zákon sa pravdepodobne začne v utorok. Čiže ak sa niekto chce prihlásiť do školského zákona a chce a vie o tom, že budem prerokovaný až v stredu, tak je reálny predpoklad, že sa začne skôr. Takže prerušujem teraz rokovanie 21. schôdze. Prajem vám príjemný víkend a uvidíme sa v utorok ráno o 9.00 hodine. Dovidenia. (Prerušenie rokovania o 10.35 hodine.)